SA Skrywers En DigtersSkrywers, Digters, Stories, Boeke, Bundels, Afrikaans, Kompetisies, Uitdagings, slypskool, lekker leesMaart 2018
TAALSENTRUM UNIVERSITEIT VAN STELLENBOSCH
“Geen’ (of gŉ) of ‘geeneen’ word gewoonlik deur ŉ ‘nie’ aan die einde van die sin gevolg.
Geen aansoeke is ontvang nie,
Geeneen het geantwoord nie.
Wie het geantwoord? Geeneen.
Dit het geen nut.
12.2. Byvoeglike naamwoorde met ‘-lik’
Byvoeglike naamwoorde wat op ‘-ig’ eindig, word net so as bywoord gebruik, sonder die agtervoegsel ‘-lik’.
Bloedig vererg (NIE: bloediglik)
Naarstig soek ( NIE: Naarstiglik)
Wettig verbind ( NIE: wettiglik)
‘Miljoen’, ‘miljard’ en ‘triljoen’ word deur ‘ ŉ ’ voorafgegaan, maar ‘duisend’, ‘honderd’ word daarsonder geskryf.
ŉ miljoen motors
ŉ miljard rand
ŉ triljoen sandkorrels
12.4. Werkwoorde wat op ‘-eer’ eindig.
By werkwoorde wat met twee lettergrepe, met die klem op die tweede lettergreep, is daar ŉ keuse of die verledetydvorm van die werkwoord met of sonder die ‘ge-‘ geskryf word, tensy die werkwoord met ŉ voorvoegsel begin.
Hanteer of gehanteer
Studeer og gestudeer
Beseer ( NIE: gebeseer)
Vereer ( NIE: gevereer.
By werkwoorde met drie of meer lettergrepe, moet die verledetydvorm van die werkwoord met ‘ge-‘ geskryf word, tensy die werkwoord met die voorvoegsel ‘ver-‘ begin.
Verkleineer ( NIE: geverkleineer.)
12. 5. Voltooide deelwoorde as byvoeglike naamwoorde
Wanneer ŉ voltooide deelwoord met ‘-eer’ as byvoeglike naamwoord gebruik word, moet dit met ‘ge-‘ geskryf word, tensy dit met ‘be-‘. ‘ont-‘, of ‘ver-‘ begin.
Verteerde kos (NIE: geverteerde kos)
Ontbeende vleis ( NIE: geontbeende vleis)
12. 6. Voornaamwoorde
12.6.1. Die uitsluitlike gebruik van die persoonlike voornaamwoord ‘hy’ ( of ‘sy’) of besitlike voornaamwoord ‘sy’ (of ‘haar’) wanneer ŉ persoon se geslag onbekend is, word as seksisties en misleidend beskou.
NIE: Daar word van ŉ bestuurder verwag om sy motor se vensters te was.
NIE: ŉ Kinderoppasser moet altyd betyds vir haar skof opdaag.
Die beste oplossing vir hierdie probleem is om die meervoudsvorm te gebruik.
Daar word van bestuurders verwag om hulle motors se vensters te was.
Kinderoppassers moet altyd betyds vir hulle skofte opdaag.
Indien die meervoudsvorm glad nie kan werk nie, kan ‘hy of sy’ en ‘sy en haar’ as laaste opsie gebruik word.
Help die pasiënt waar nodig. As hy of sy nie self kan loop nie, organiseer ŉ rolstoel.
ŉ Kinderoppasser moet altyd betyds vir sy of haar skof opdaag.
12.6.2. Die wederkerende voornaamwoord word dikwels verkeerdelik in plaas van die persoonlike voornaamwoord gebruik.
Die taak is deur my en die bestuur uitgecoer.
(NIE: Die taak is deur myself en die bestuur uitgevoer.)
Hy het hom bloedig vererg.
(NIE: Hy het homself bloedig vererg.)
WENK: Werkwoorde wat slegs wederkerend gebruik kan word, neem nie die wederkerende voornaamwoord nie, want uit die aard van die werkwoord is dit duidelik na wie verwys word. Byvoorbeeld: ‘bemoei’: ‘Ek gaan my nie daarmee bemoei nie.’ (NIE: Ek gaan myself nie daarmee bemoei nie,)
Werkwoorde wat wederkerend óf nie-wederkerend gebruik kan word, kan wel die wederkerende voornaamwoord neem om verwarring uit te skakel. Byvoorbeeld ‘gun’: ‘Ek gun myself ŉ dag verlof,’ of ‘Ek gun jou ŉ dag verlof.’
12.6. 3. Die gebruik van ‘hul’ en ‘hulle’.
Ons stel voor dat ‘hul’ slegs gebruik word waar ‘hulle’ ŉ tweede keer in ŉ sin sou voorkom, byvoorbeeld waar dit
as besitlike voornaamwoord gebruik word, of
as refleksiewe voornaamwoord gebruik word.
Studente word holisties ontwikkel, waartydens hulle die geleentheid kry ook hul intuïtiewe vaardighede te verfyn.
… waartydens hulle die geleentheid kry om nuwe dele van hulself te ontdek.
12.6.4. Maak seker dat dit altyd duidelik is waarna voornaamwoorde verwys. In die volgende sin is dit onduidelik waarna die voornaamwoord ‘dit’ verwys.
(NIE: Die maatskappy benodig akkurate data vir alle benamings. Dit is die taakspan se verantwoordelikheid.)
Ook die voornaamwoord ‘wat’ in die volgende sin werp geen lig nie.
NIE: Die maatskappy benodig akkurate data vir alle benamings, wat die taakspan se verantwoordelikheid is.
Die sin is duideliker as volg:
Die maatskapppy benodig akkurate data vir alle benamings. Die verskaffing van hierdie data is die taakspan se verantwoordelikheid.
12.7. Die gebruik van ‘byvoorbeeld’ en ‘ensovoorts’.
‘Byvoorbeeld’ en ‘ensovoorts’ word dikwels onnodig gebruik in sinne wat reeds ander woorde bevat wat in wese dieselfde beteken.
In die onderstaande voorbeeld word ‘ensovoorts’ oorbodig gebruik:
(NIE: By hierdie geleentheid sal die modelle van verskeie motorvervaardigers, byvoorbeeld Ford, Opel, BMW, ensovoorts, ten toon gestel word.)
Dit moet eerder as volg wees:
By hierdie geleentheid sal die modelle van verskeie motorvervaardigers, byvoorbeeld Ford, Opel en BMW, ten toon gestel word.
In die onderstaande sin kan óf ‘soos’ of ‘ byvoorbeeld’ weggelaat word:
(NIE: Ek haat groente soos byvoorbeeld uie, kool en pampoen.)
Maak seker dat parallelle strukture in die dokument gebruik word.
In deel 1 van hierdie gids ondersoek ons die grondbeginsels van skryfwerk. In deel 2 sal ons die deugde van ŉ goeie skrywer bespreek.
(NIE: In deel 1 van hierdie gids ondersoek ons die grondbeginsels van skryfwerk, In die tweede deel sal ons die deugde van ŉ goeie skrywer bespreek.)
‘Aantal’ verwys na ŉ onbepaalde hoeveelheid.
‘Getal’ verwys na ŉ bepaalde hoeveelheid wat getel is of getel kan word.
‘Hoeveelheid’ dui op iets ontelbaars.
Daar wa ŉ groot aantal mense op die strand. ŉ Klein getal mense het met strandballe gespeel. Die res het ŉ groot hoeveelheid kos verorber.
KALEIDOSKOOP UITDAGING 4
Maart 25, 2018 Maart 25, 2018 Leave a comment
Skryf ‘n kortverhaal van 1500 – 2000 woorde en gebruik een van dié temas:
1) Uiteindelik ‘n erfgenaam vir…
2) Dit was die laaste keer wat ek hom/haar gesien het…
3) Bloed is toe NIE dikker as water nie…
Plaas dit op die blad en e-pos dit ook na aan Riana by: rianaleroux111@gmail.com
Sluitingsdatum: 14 April om 5 uur
Eie Bundelkompetisie – deelnemers
Baie geluk aan die volgende 20 lede wat uitgenooi is om aan die Eie Bundelkompetisie deel te neem.
Lede moet asseblief voor 31 Maart 2018 bevestig of hulle die uitnodiging aanvaar of van die hand wys ? Stuur asseblief ‘n e-pos aan Riana of Elsabe
Marika Swart Giani
Indien enige van hulle nie kans sien om deel te neem nie, is daar vyf name op die waglys Daarna sal geen ander persone vir hierdie rondte oorweeg word nie.
EIE BUNDELKOMPETISIE 2018 – Reëls
Ons herroep hiermee die vorige lys en reëls van die Eie-Bundelkompetisie soos aangekondig op 15 Desember 2017.
Nadat ons lank hieroor gedink en na vele insette en klagtes geluister het in verband met hierdie groot kompetisie wat ons op albei ons blaaie jaarliks loods, het ons as volg besluit:
Skryf ‘n Kinderboek
R2,000 x 2 paaiemente
R1,335 x 3 paaiemente
R1,000 x 4 paaiemente
R800 x 5 paaiemente
Wat leer jy :
Die leeswêreld van die kind
Hoe skryf jy vir kinders en wat wil jy sê?
Ontgin jou kreatiwiteit
Verskillende genres: prenteboeke, grilstories, jeugboeke, fantasie, humor, spookstories, reeksboeke, nie-fiksie, poësie
Belangrikste elemente van ‘n kinderboek
Skep onvergeetlike 3D-karakters
Storielyne en hoe om hulle te ontwikkel
Gebruik van humor, morele waardes, opvoedkundigheid
Vertellers, perspektief, funksie van verteller
Dialoog en beskrywing
Spanning, aksie en klimaks
Redigering van jou manuskrip
Publikasiemoontlikhede, -riglyne, –wenke
Hulpdokumente en riglyne om storielyne uit te werk
1 Volledige, persklaar boekmanuskrip in die genre van jou keuse wat na afloop van die kursus aan ‘n uitgewer voorgelê kan word
‘n Sertifikaat van Voltooiing na bevredigende afhandeling van die kursus
Goeie skryfvaardighede en ‘n lewendige verbeelding
Volledige boekmanuskrip in ‘n genre van jou keuse
Sertifikaat van Voltooiing na bevredigende afhandeling van die kursus
Stuur ‘n e-pos na info@savryskutskrywer.co.za om in te skryf of vir enige verdere inligting
Wenners REËNBOOGBUNDEL UITDAGING 6: Woede/Aggressie
Uitdaging 6 het puik inskrywings van hoogstaande gehalte gehad.
Baie geluk aan die wenners:
Evanthe Schurink – Raka
Christo Visser – Skil en skend
Die volgende gedigte in die tema word ook in die bundel opgeneem:
Tharina Schnetler Dippenaar – Jou woede verskreeu my gees
Mariaan Taljaard – Politiek
Marthie Botha – Huismoles
Dirkie Burmeister – Stilte na die storm
Elsabe van der Westhuizen – Woede my anker
Floris Van Zyl – Drukkoker
Erna Van der Merwe – Stormwater
Salome Oppermann – Al weer
Jacques Van Zyl – Hoekom
Baie geluk aan almal van julle! Ons sien uit na ‘n PUIK bundel.
Maart 13, 2018 Maart 13, 2018 Leave a comment
Die eerste SA Digters Slypskool het afgeskop! Om deel te neem moet jy gaan aansluit by die blad: SA Digters Slypskool
Die Slypskool is onder leiding van Ansie van der Merwe, Drieke Grobler en Leoni Benghiat. Die kostes beloop R100 per maand en die kursus strek oor 7 maande.
Trek jou potlood en digboekie nader en begin dig!